Erdogan kërcënon: Sulme të reja kundër PKK-së
Vëzhguesit theksojnë se politika e jashtme turke po bie viktimë e fushatës së Presidentit turk për referendumin
Presidenti turk Recep Tayyip Erdogan ka kërcënuar se do të nisë operacione ushtarake në Irak dhe Siri kundër grupit rebel kurd të Partisë së Punëtorëve të Kurdistanit, të cilin Ankaraja e konsideron si organizatë terroriste. Në një intervistë televizive, Erdogan njoftoi se ushtria është duke përgatitur operacione të reja ndërkufitare kundër PKK-së. Ai i bëri komentet në valën e përpjekjeve për të gjetur mbështetje për referendumin e javës së ardhshme, me të cilin synon të zgjerojë pushtetin e tij presidencial, Ai tha se përfundimi i operacionit turk “mburoja e Eufratit”, që vinte në shënjestër si PKK-në ashtu edhe Shtetin Islamik në Siri, nuk është fundi i inkursioneve në fqinjin jugor të Turqisë. Erdogan tha se, “". Vëzhguesit theksojnë se një qëndrim i ashpër ndaj PKK-së, që lufton për të drejtat e pakicave, i shkon për shtat qëndrimit të nacionalistëve turq, që mbështeten nga zoti Erdogan. Shtetet e Bashkuara dhe Rusia kanë mbështetur fuqishëm luftëtarët kurdë të Sirisë. Ata përbëjnë shtyllën kurrizore të forcave demokratike siriane që kanë rrethuar Rakën, kryeqytetin e vetë shpallur të Shtetit Islamik. Ka zëra që paralajmërojnë se një inkursion ushtarak turk në rajonin kurd në Siri, do të kishte pasoja serioze që do t'i tejkalonin qëllimet e luftës kundër PKK-së. Vëzhguesit theksojnë se politika e jashtme turke po bie viktimë e fushatës për referendumin.